— Я абсалютна дакладна ведаю, што хачу жыць тут і цяпер. Безумоўна, цікава было б здзейсніць падарожжа ў часе, убачыць на ўласныя вочы тое, пра што так шмат чытала. Існуюць розныя погляды наконт цячэння часу. Я ўпэўнена перш за ўсё ў тым, што кожны наш учынак мае сэнс, прычыну і наступствы. Таму з якім пасылам робіш нешта, з такім і вяртаецца ўсё да цябе. Жыццё ж складаецца з імгненняў і трэба пражываць іх з асалодай.